Bekendstelling van die Kayamandi-gemeenskapsprofiel: ’n Blik op die behoeftes en bates van die Kayamandi-gemeenskap | Nuus
Bekendstelling van die Kayamandi-gemeenskapsprofiel: ’n Blik op die behoeftes en bates van die Kayamandi-gemeenskap
Die Afdeling Gemeenskapsinteraksie nooi jou om deel te neem aan die Afdeling se Praktykgemeenskap (oftewel Community of Practice). In die gees van die deel van kennis in die leer-gemeenskap, het die Afdeling die vorming van die Praktykgemeenskap vroeër vanjaar geïnisieer.
Die doel van hierdie gespreksforum is om gedagtes en ervarings uit te ruil, bewustheid van bedrywighede binne die Universiteit te verhoog, steun te bied, kruisdissiplinêre samewerking te bewerkstellig, die Universiteit se gemeenskapsinteraksie in die geheel te versterk, en die skep van nuwe kennis aan te moedig.
In ons tweede gesprek vanjaar sal mnr Jacob du Plessis, ‘n dosent in die Departement Sosiologie en Sosiale Antropologie van die Universiteit Stellenbosch, ’n gemeenskapsprofiel van Kayamandi voorlê wat deur die Afdeling Gemeenskapsinteraksie gefinansier is. Dit sal ’n geleentheid bied om oor bestaande projekte na te dink, geleenthede vir nuwe projekte te skep, en maniere uit te wys om samewerking te maksimaliseer.
Tyd: 12:30–14:00 (’n ligte middagete sal bedien word)
Plek: Ou Lückhoff-skoolgebou, Lokaal 2009
RSVP: Joanne Williams by jhenry@sun.ac.za of 021 808 2977 teen 12:00 op 30 Julie 2012
Gemeenskapsinteraksie, Algemeen, Lesings, Kennisgewings, Mediavrystellings, Personeel
Halfjaarlikse SAF-opleidingsinisiatief verskaf opleiding aan 150 jong wetenskaplikes
Opgradering van kragtoerusting suksesvol voltooi